अहिलेसम्म यहाँ १ सय ३ खनिज पदार्थ पाइएको छ । तिब्बत अक्षय ऊर्जा जस्तै सौर्य ऊर्जा, भूतापीय ऊर्जा र वायु ऊर्जामा पनि धनी छ । यहाँका मुख्य उत्पादनमा गहुँ, जौ, केराउ पर्छन् भने दक्षिण पश्चिमको सब ट्रपिकल क्षेत्रमा चामल, मकै, बदाम र तिलको उत्पादन हुन्छ । वनस्पती र जीवको धनी तिब्बत दुर्लभ जनावर र बोटबिरुवाको बासस्थान हो । केही ठाउँमा अहिले प्रर्यावरणीय क्षेत्र बनाइएको छ । यारलुङ जाङ्वो नदी अर्थात ब्रह्मपुत्र नजिकको किनारमा झन्डै साढे २ अर्ब रुपियाँ खर्चेर यस्तो क्षेत्र बनाइएको छ, जहाँ विभिन्न प्रजातिका १९ हजार रुख रोएिको छ ।
